als_Latn dik_Latn sag_Latn
Dy ditë më parë, një 19- vjeçare humbi jetën në Shkodër, ndërsa i fejuari i saj u plagos rëndë.
Ngjarja e rëndë duket se ka ndodhur për një këngë.
Paulin Ndoja, 22 vjeç, kishte shkuar në lokalin me muzikë live me të fejuarën, Elsa Tusha, 19 vjeç dhe një shok, Toni Toma.
Pas rreth dy orësh, ata kanë porositur një këngë tek orkestra, por ajo ka vonuar.
Vonesa e këngës i ka nervozuar të rinjtë, raporton Panorama.
Tre të rinjtë janë konfliktuar me 56- vjeçarin Selim Aleti, që kujdesej për lokalin.
Në ndihmë të Aletit ka ardhur i biri, Mirsadi dhe mes tyre ka pasur një përplasje fizike.
Pas sherrit, të tre janë nisur në drejtim të makinës së tyre, një fuoristradë X5.
Në këtë moment, Toma ka nxjerrë një automatik dhe ka tentuar të qëllojë në drejtim të Mirsad Aletit.
Babai i Mirsadit i ka kapur automatikun, por është plagosur.
I tërbuar nga plagosja e babait, Mirsadi e ka rrëmbyer armën automatike dhe ka qëlluar në drejtim të Tomës.
Si pasojë e plumbave ka humbur jetën 19- vjeçarja dhe është plagosur i fejuari i saj.
Toma ia ka dalë të largohet nga vendi i ngjarjes por është arrestuar më vonë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn